CELEX: 32006D0603
Language: et
Date: 2006-09-06 00:00:00
Title: 2006/603/EÜ: Komisjoni otsus, 6. september 2006 , mis käsitleb ühenduse rahalist abi Newcastle’i haiguse likvideerimiseks Prantsusmaal 2005. aastal (teatavaks tehtud numbri K(2006) 3929 all)

8.9.2006   
            
            
               ET
            
            
               Euroopa Liidu Teataja
            
            
               L 246/9
            
         
      KOMISJONI OTSUS,
   6. september 2006,
   mis käsitleb ühenduse rahalist abi Newcastle’i haiguse likvideerimiseks Prantsusmaal 2005. aastal
   (teatavaks tehtud numbri K(2006) 3929 all)
   (Ainult prantsuskeelne tekst on autentne)
   (2006/603/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikleid 3 ja 4,
   ning arvestades järgmist:
   
               (1)
            
            
               Et aidata kaasa Newcastle’i haiguse võimalikult kiirele likvideerimisele, on ühendusel võimalik rahalise abiga otsuse 90/424/EMÜ artikli 4 lõikes 2 sätestatud tingimuste kohaselt osaleda liikmesriigi poolt tehtud abikõlblike kulutuste kandmises.
            
         
               (2)
            
            
               Ühenduse rahaline abi Newcastle'i haiguse vastu võitlemiseks võetavate erakorraliste meetmete raames peab vastama komisjoni 28. veebruari 2005. aasta määruses (EÜ) nr 349/2005 (2) (millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsuses 90/424/EMÜ) sätestatud eeskirjadele.
            
         
               (3)
            
            
               2005. aastal tekkisid Prantsusmaal Newcastle’i haiguse puhangud. Selle haiguse ilmnemine kujutab endast tõsist ohtu ühenduse kariloomadele.
            
         
               (4)
            
            
               5. septembril 2005 esitas Prantsusmaa selle haiguse likvideerimiseks tehtud kulutuste viimase hinnangulise brutosumma.
            
         
               (5)
            
            
               Prantsuse ametiasutused on täielikult täitnud oma tehnilised ja halduskohustused, mis on sätestatud otsuse 90/424/EMÜ artiklis 3 ja määruse (EÜ) nr 349/2005 artiklis 6.
            
         
               (6)
            
            
               Ühenduse rahalise abi andmise tingimuseks peab olema kavandatud tegevuse tegelik elluviimine ja kogu vajaliku teabe esitamine ametiasutuste poolt ettenähtud tähtaegadeks.
            
         
               (7)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Ühenduse rahalise abi andmine Prantsusmaale
   1.   Prantsusmaa võib saada ühenduselt rahalist abi kulutuste katteks, mis on tehtud Newcastle’i haiguse vastu võitlemiseks võetud erakorraliste meetmete raames 2005. aastal.
   2.   Ühenduse rahaline abi moodustab 50 % ühendusepoolse rahastamise tingimustele vastavatest kulutustest. Seda makstakse määrusega (EÜ) nr 349/2005 ettenähtud tingimuste kohaselt.
   Artikkel 2
   Adressaat
   Käesolev otsus on adresseeritud Prantsuse Vabariigile.
   
      Brüssel, 6. september 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 224, 18.8.1990, lk 19. Otsust on viimati muudetud nõukogu otsusega 2006/53/EÜ (ELT L 29, 2.2.2006, lk 37).
   
      (2)  ELT L 55, 1.3.2005, lk 12.